**Návod, pokyny, inštrukcie pre vypĺňanie špecifikácie predmetu zákazky**

**a kalkulácie ceny**

**Návod, pokyny, inštrukcie pre vyplnenie špecifikácie predmetu zákazky:**

Uchádzač musí uviesť v príslušnom riadku: **obchodné meno, sídlo a IČO**.

Uchádzač musí uviesť v príslušnom riadku: **výrobcu, typové označenie a značku (resp. obchodný názov)** ponúkaného predmetu zákazky.

Zadávateľ v každej špecifikácii popisuje v stĺpci s názvom “*Parameter/časť položky*“ textovú časť požiadavky na požadovaný parameter predmetu zákazky a v stĺpci “*Požiadavky na parameter/opis*“ zadávateľ popisuje akým spôsobom má uchádzač uviesť požadovaný údaj v stĺpci s názvom “*Parametre ponúkané uchádzačom*“ a to buď:

1. Zadávateľ vyžaduje, aby uchádzač uviedol údaj **“*áno*“,** čím potvrdí, že ním ponúkaný predmet zákazky spĺňa na 100 percent požiadavku zadávateľa. Ak by predmet zákazky, ktorý ponúka uchádzač v rámci svojej ponuky nespĺňala požadovaný parameter, uvedie uchádzač pri tomto parametri údaj “*nie*“. (Príklad: ak zadávateľ požaduje napr. pre parameter “*počet skriniek 146 ks*" v rámci stĺpca "*Požiadavky na parametre/opis*" údaj “*áno*“, tak uchádzačom ponúknutý predmet zákazky musí spĺňať pre parameter “*počet skriniek 146 ks*“ t.j. ponúknutý predmet zákazky musí obsahovať presne 146 ks skriniek, vtedy bude zadávateľ považovať tento parameter za splnený).
2. Ak zadávateľ požaduje údaj **min. (minimálne) - max. (maximálne)**, znamená to, že predmet zákazky, ktorý ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorý je rovnaký alebo väčší (vyšší) ako je minimálne požadovaný údaj pri tomto parametri a zároveň rovnaký alebo menší (nižší) ako je maximálne požadovaný údaj pri tomto parametri (t.j. ak zadávateľ požaduje napr. pre parameter "*rozmery skrinky - výška*" v rámci stĺpca *"Požiadavky na parametre/opis*" údaj min. 1700 mm - max. 1800 mm, tak uchádzačom ponúknutý predmet zákazky musí mať "*rozmery skrinky - výška*" napr. minimálne presne 1700 mm alebo viacej ako 1700 mm (napr. 1740 mm), ale nesmie mať väčšiu (vyššiu) hodnotu ako 1800 mm, ale napr. presne 1800 mm alebo menej (napr. 1780 mm), t.j. uchádzač musí uviesť jednu hodnotu v rámci požadovaného intervalu od min. 1700 mm vrátane až do max. 1800 mm vrátane (napr. 1750 mm) , vtedy bude zadávateľ považovať tento parameter za splnený.

Uchádzač **potvrdí formou podpisu** svoju ponuku na konci špecifikácie predmetu zákazky.

**Návod, pokyny, inštrukcie pre vyplnenie cenovej ponuky:**

**Pokyny ku vypĺňaniu cenovej ponuky**

Uchádzač musí uviesť v príslušnom políčku: obchodné meno výrobcu logického celku (ponúknutého predmetu zákazky) a typové označenie logického celku alebo názov logického celku (ponúknutého predmetu zákazky). Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) predmetu zákazky (celková cena všetkých položiek, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.